JohanHeinsen/ENO huggingface dataset:
Ribe Stifts Adresseaviser, 1845-01-27
Udenlandske Efterretninger. Spanien. Senatet har antaget Lovudkastet angaaende Slavehandelens Undertrykkelse med 20 St. mod 1. Den 11. Jan, holdt Konseils-Præsidenten, General Narvaez en Tale, hvori han yttrede sig om Nationalgardens Afskaffelse, idet han betegnede den som en Byrde for Staten og uovereensstemmende med en god Regerings Grundsætninger, hvorimod han lovpriste den tappre og trofaste Hærs Tjeneste Man kunde ikke tydeligere forkynde en Militær-Diktaturs Princip. - J Kongressens Møde d. 11, forefaldt et Optrin, som kan drage meget ubehagelige Følger efter sig. Den Deputerede Hr. Rios Rosas, lod næmlig Hr. Arana, der fungerer som det diplomatiske Korps's Jntroduktør, kalde til sig, da han ønskede at tale med ham. Da Hr. Arana kom gav Rosas ham et Øresigen. Den følgende Dag kom det til en Kaarde-Duel, i hvilken Arana erholdt tvende lette Saar i Armen og Panden. Næppe var Duellen forbi for en Søn af Arana, en Kavalleri-Officer paa 17 Aar fandt Leilighed til at give Rosas et Øresigen med Tilføiende, at han kun vilde give Faderens tilbage med Rente. En ny Udfordring fandt Sted, men Krigsministeren forhindrede Duellen ved at sætte den unge Arana fast. Grunden til Rosas's Fremfærd mod Arana er en Gaade selv for denne, og førstnævnte vil paa Spørgsmaal desangaaende kun svare, at han har havt god Grund dertil.
Ribe Stifts Adresseaviser, 1845-01-27
Frankrig. Pairskamrets Møde d. 16. Jan. var meget betydningsfuldt for Ministeriet, idet Hertugen af Broglie i en lang Tale forsvarede dette mod Oppositionens Angreb. Han imødegik blandt Andet Beskyldningen for, at Traktaten med Marokko var overilet, og at Ministrene havde opoffret Seirens Frugter af Eftergivenhed mod England. Han mente, at Frankrigs Jnteresse fordrede at blive i Fred med Marokko, dersom det ikke skulde begynde Spillet forfra, som i Algier, hvilket havde kostet Frankrig 120 Mill. aarlig og fordrer en staaende Hær af 100,000 Md. Besættelse af marokkansk Gebet vilde have draget flere Erobringer efter sig; thi Civilisationen kjender ligeoverfor Barbariet ingen Grændser. Som Exempel anførte Hertugen England, der for 100 Aar siden kun havde tre Faktorier i Ostindien, men nu der maa holde en staaende Hær af 300,000 Md.
Ribe Stifts Adresseaviser, 1845-01-27
Udkastet til Deputeertkamrets Adresse synes aldeles ministerielt, saa der er vel ingen Fare meere for Ministeriet denne Gang. Et ministerielt engelsk Blad yttrer sig overbevist om, at dersom en Kabinetsforandring i Frankrig tilveiebringes af den Vei, man nu forsøger det, vilde en vedvarende Bestaaen af de nuværende vanskelige Forhold imellem begge Lande blive umulig og Freden i Europa ikke være sikker over 6 Maaneder. - Hr. Villemain er nu næsten ganske helbredet. – Fra Algier hedder det, at Abdel Kader atter ruster sig, og at han til Foraaret vil begynde Fiendtlighederne paa ny.
Ribe Stifts Adresseaviser, 1845-01-27
Mexiko. Herfra haves Efterretninger om, at St. Anas Sag er saagodt som tabt. J Hovedstaden havde Folket og Garnisonen sluttet sig til hans Modstandere. Kongressen traadte sammen den 2. Decbr. og valgte en provisorisk Regering med General D. Jose Joaquin i Spidsen. St. Anna stod ved Gueretaro med 6000 Md.
Ribe Stifts Adresseaviser, 1845-01-27
Preussen. Det forsikkres, at Kongen har besluttet en Udvikling af Statsindretningerne, da det rette Tidspunkt for en friere Udvikling af disse nu er kommen. – Den djerve tydske Katolik Johannes Ronge har i Leipzig udgivet et nyt Skrift betitlet "min Retfærdiggjørelse, der slutter med følgende Ord: "Nationerne og fremfor alle den tydske Nation, have den Forpligtelse, at sammenkalde en fri National-Kirkeforsamling, sammensat af frivalgte Mænd af Menighederne og sande Præster, og for stedse at tilintetgjøre Troestvangen og det heraf opstaaende Hykleri, Præste- og Jesuitherredømme. Op derfor, J. Mænd i Europa og Amerika, Timen har slaaet, lader os, forenede med vore Øvigheder bryde Troes- og Samvitighedsaget, lader os tilintetgjøre den, alt Menneskeligt og Guddommeligt forhaanende, Jesuitisme og lader os indføre Sandhedens, Lysets, Retfærdighedens, Dydens, Frihedens og Kjærlighedens Rige, lader os indføre det sande Christi Rige paa Jorden!" Ronges tidligere Skrivt er forbudt i Sachsen, hvor Folket er protestantisk, men Regeringen katholsk.
Ribe Stifts Adresseaviser, 1845-01-27
Indenlandske Efterretninger. Ved de i Anledning af Tyveriet paa Diligencen mellem Kjøbenhavn og Helsingør, Natten imellem d. 9 og 10. ds., anstillede Undersøgelser er der nu tilveiebragt saadanne Oplysninger, at Gierningsmændenne maae ansees overbeviste og ere de samtlige bortstiaalne Penge og Effetter komne tilstede. (B. T.)
Ribe Stifts Adresseaviser, 1845-01-27
Den danske Brig St. Croix forlod sidstafvigte 5. October Ny-York for at vende tilbage til Stationen i Vestindien, da den om Aftenen den 6. fik en saa haard Storm af No., at dens Seilføring reduceredes til klosrebet Storemersseil paa Rand og Fokkestagsel. Briggen teede sig fortræffeligt under Lændsningen; men den umaadelige Sø, der reiste sig imellem den nordostlige Storm og Gulfstrømmen fra V., borttog begge Laaringsfartøierne og Styrbords Finkenet fra Falderebet og heelt forefter i en Længde, af 45 Fod. Dette tilligemed Bortskyllingen af det Gods, der laa henstuvet i Finkenettet, Tabet af alt Fjærkræ, Smaakreaturer osv., var al den Skade, Briggen leed. Efter Midnat tog Veiret ikke meere til, og bedagedes henimod Morgenstunden.
Ribe Stifts Adresseaviser, 1845-01-27
Theologisk Embedsexamen. Den 21. Januar: J. Sivertsen Laudabilis. A. A. G. Krebs og L. A. Mossin Haud. illand. Den 23 Januar: F. J. C. Munch Land.; W. A. Tidemand Haud illand. En Non cont.
Ribe Stifts Adresseaviser, 1845-01-27
Om den nye Methode i Pianoforte Underviisning, som Hr. Ree har annonceret, har Berl. Tid. erfaret, at den bestaaer deri, at flere, dog ikke over fire Elever sammen - have to Underviisningstimer fælles, i hvilke de afvexlende selv spille eller høre til. Tages det i Betragtning, hvormange belærende Bemærkninger flere Elevers samtidige musikalske Veiledning kan foranledige, naar de først have opnaaet nogen Færdighed, saa er det antageligt, at denne Methode har sine Fortrin for den sædvanlige. Det forekommer os derfor at være en heldig Jdee af Hr. Ree, at han hos os vil forsøge denne Methode, der har vundet Anerkjendelse i Udlandet, og som vistnok her maa kunne anvendes med samme Held som andetsteds. Overskous nye, med Forventning imødeseete Opera: "Stormen paa Kjøbenhavn, med Musik af Rung, en opført paa det kgl. Theater den 21. ds., og modtagen med almindeligt bifald.
Ribe Stifts Adresseaviser, 1845-01-27
Jgaar Nat tildrog sig her i Havnen, hedder det i Helsingørs Avis af 20. de, den Ulykke, at Capitainen paa det her i denne Tid liggende Fyrskib "Trindelen", ved at gaae ombord faldt i Vandet imellem Skibet og Bolværket, hvor han om Morgenen fandtes død.
Ribe Stifts Adresseaviser, 1845-01-27
Fra Staden Slesvig klages i Jtzehoen Ugeblad over, at Adgangen til Slottet Gottorp var spærret den Aften, da Hs. Kongl. Høihed Kronprindsen opholdt sig der hos Prinds-Statholderen og da Militair Sangforeningen bragte ham et Fakkeltog med Sang. "Det Publikum, som hiin Aften indfandt sig for at bivaane denne Høitidelighed, hedder det, bestod for Størstedelen af Stadens Borgere og Familiefædre, der gjerne vilde høre paa Sangen. Da en saadan Afspærring af Slotsgaarden aldrig før har fundet Sted ved lignende Leilighededer, begjærte man lydeligt at faae Aarsagen dertil at vide, og nogle Gadedrenge begyndte at huie og raabe Hurra; hvorefter Militairet, paa den vagthavende Officeers Kommando, stak Bajonnetterne paa, hvilket vakte almindelig Forbitrelse. Paa gjentagen lydelig Forlangende om at vide Aarsagen til denne Forholdsregel, blev der endelig svaret, at Statholderen. havde givet befaling dertil. Det har imidlertid senere. viist sig, og vi kunne paa det Bestemteste forsikkre det, at Hs. Durchlauchtighed ikke havde givet denne Befaling; men tværtimod endogsaa havde yttret, at han ikke vilde negte Nogen Adgang til Slotsgaarden, men af Hjærtet undte Enhver denne Fornøielse.
Ribe Stifts Adresseaviser, 1845-01-27
Som vi fra sikkre Kilder vide, skal der ogsaa være bleven tildeelt den Skyldige en behørig Jrettesættelse for denne utilbørlige Adfærd."¬
Ribe Stifts Adresseaviser, 1845-01-27
En Person, navnlig Christen Sørensen Holm, der skal være hjemsendt fra Rendsborg, hvor han har udstaaet Vand- og Brødsstraffen for begaaet Bedrageri, med Pas til Ulfborg, reiser i denne Tid omkring, og slaaer Folk Plader. Hans Forældre have engang boet i Ulfborg Sogn, hans Moder var Jordemoder dersteds, og da han tildeels ogsaa der er opfødt, er han vel bekjendt paa Egnen. Skjøndt manikke just veed, at han har gjort sig skyldig i Tyveri, saa veed man dog, at han har udøvet desflere Bedragerier, og er som en bedragerisk Person temmelig. farlig. Hans Snildhed overgaaer alle Grændser. Han er efter Omstændighederne snart Sømand, og har et eget Skib liggende i Altona, snart Handelsmand, og har som saadan kjøbt Heste, Stude og Sviin, som han naturligviis hverken modtager eller betaler, men da han ikke just er nogen knap Kjøbmand, lever han godt paa Sælgerens Regning. Han indbilder Folk, at hans Penge - hvoraf han naturligviis har mange – ligge opbevarede paa forskjellige Steder, og da han saare ofte er kommen afsted uden at faae dem med, gjør han Laan naar han kan. Han skal ogsaa have ageret Toldbetjent og foretaget Undersøgelse efter Brændeviinstøi, dog uden Held. Flere af hans Gavtyvestreger have givet Anledning til Morskab i Julen. Der fortælles nu, at en Mand fra Fjaltring, som havde hørt Noget om hans Meriter, optog ham forleden Dag og førte ham til Politimesteren i Lemvig; men ogsaa denne Sidste skal han ved sin Snildhed have skuffet, saa han atter er paa Farten. Hans gode Udvortes og fine Klædning forleder Mange til at fæste Lid til ham, og han har derfor kunnet bedrage mange respettable og dygtige Folk. Hans rette Hjemstad er Ribe, hvor han er født. Han er omtrent 30 Aar gammel. (Ringk. Av.)
Ribe Stifts Adresseaviser, 1845-01-27
Udnævnelser og Entledigelse. Under 17. ds. har Hs. Majestæt allernaadigst beskikket Jngenieurcapitain Jess til bestandig technisk Consulent hos de kongelige Commissarier for Jernbaneanliggenderne i Kongeriget og Hertugdømmerne. Under 19. de er Cand. theol. J. M. H. F. Stilling beskikket til Præst ved Staden Kjøbenhavns civile Arresthuus. - Under 18. d. er Generalsuperintendent Callisen, paa Ansøgning, i Naade entlediget som Slotspræst paa Gottorf. (B. T.)
Ribe Stifts Adresseaviser, 1845-01-27
Ledigt Embede. Ved Rødby Told- og Consumtions sted er en Underbetjentspost ledig, hvortil er henlagt en fast Gage af 200 Rbd. aarlig, foruden Procentandeel, der kan anslaaes til c. 20 Rbd. aarlig, hvilken Tjeneste kan ansøges af dertil qvalificerede Underofficerer. (B. T.)
Ribe Stifts Adresseaviser, 1845-01-27
Kjøbenhavns Børs-Kours d. 24 Januar: Species 200. Bank-Disconto 4 pCt. Nationalbankartier 143 1/2 Rbd. Sølv.
Ribe Stifts Adresseaviser, 1845-01-27
Ribe Torvepriser d. 25. Januar: Rug pr. Td. 2 Rd. 8 ls.; Byg 1 Rd. 16 ls.; Havre, 1 Rd. 12 ls.; Boghvede 1 Rd. 8 s.; Boghvedegryn pr. Skp. 20 ls.; Byggryn 28 ls.; Smør. pr. Pd. 5. ls.; Æg 6 ls. Snesen.
Ribe Stifts Adresseaviser, 1845-01-27
Ribe. Jtzehoer Wochenblatt, som ankom hertil igaar, indeholder en Artikel fra Haderslev, undertegnet af 200 Navne, hvori det den 2 Januar passerede Optrin fremstilles paa slesvigholsteinsk. Viis, og navnlig fortælles, at efterat P. H. Lorenzen, L. Skau og flere vare ankomne til Gjæsteværelset, i samme Huus som Borgerforeningen har, sit Lokale, tømte førstnævnte med "brutal. Stemme og Fagter et Glas paa de forræderske Faners Ødelæggelse og udstødte Trusler mod Enhver, der vovede at lade dem komme tilsyne. Nu kom Hr. Bungartz sen, ind fra Sideværelset for at anmode Lorenzen, om at undlade et Forhold, som kunde give Anledning til blodige Stridigheder; hvorefter han blev forhaanet af L., og trængt op i en Krog af hans Hjælpere og saaret af Stokkeslag og skarpe Jnstrumenter. Vi skulde hertil kun bemærke, at vi fra en fuldkommen paalidelig Haand veed, at hverken L. Skau eller Lorenzen toge mindste Deel i Slagsmaalet, uden forsaavidt, at førstnævnte frelste Bundgartz fra at blive mishandlet af sin egen Slægtning, der bevæbnet med en Lysestage, i formelig Berserkegang, slog Ven og Fjende, og saaledes ogsaa traf den gamle Bundgartz's graa Hoved. Fremdeles vide vi med Vished, at selv Slesvigholsteinsksindede have i de anstillede Forhør erklæret, at L. Skau under hele Affæren har opført sig som en agtværdig og retskaffen Mand, og at Slesvigholsteinerne begyndte Striden ved et haanende Udbrud, efterat Lorenzen havde udbragt en Skaal for Dannebroge og mod de oprørske Flag. – J Artiklen hedder det endvidere – "Og hvad er det da, som vækker et saadant Raseri Slesvigholstein er kommen til den Bevidsthed, at dets politiske Rettigheder ere af en anden Art end Danmark, og det værner og dem paa lovlig Maade, den nedarvede Hersker og hans kongl. Huus tro hengiven. Vi deele Anskuelser og Meninger med vore Slesvigholsteinske Brødre og nære dem i et trofast Bryst, men vi maa høitideligt prostere imod, at vi skulle ønske en Adskillelse fra Danmark, idet vi ansee Sønderrivelsen af det Baand, som saa mange Aar knyttede Hertugdømmerne til Danmark for en stor Ulykke."
Ribe Stifts Adresseaviser, 1845-01-27
Førstkommende Fredag (d. 31. d. M., bliver i St. Cathrine Kirke Gudstjeneste og Communion for Domsognets Menighed. Hr. Pastor Pontoppidan prædiker. (Forlangt indrykket.)
Ribe Stifts Adresseaviser, 1845-01-27
Den ædle Stænder Præsidents Slutningsord, som i denne Avis for nylig læstes, om Eenhed i det Vigtigste, Frihed i tvivlsomme Ting osv. ere som bekjendt Kirkens antagne Sætning: in necessariis unitas, in dubiis libertas, in omnibus caritas Ønskeligt om af Mange de forstodes og vare blevne fulgte; men den urene Aand farer selv paa Christnede, og hvad saa? – Vildfarelse, Sværmeri
Ribe Stifts Adresseaviser, 1845-01-27
Bekjendtgjørelser.
Ribe Stifts Adresseaviser, 1845-01-27
Skiveskydning. Med Øvrigheds Tilladelse agter Undertegnede næstkommende Fastelavns Mandag at afholde Skiveskydning ved Teglgaardsbakke paa følgende Gevinster. 1ste Gevinst: et sølvbeslaget Pibehoved, 2den Gevinst: en Sølv-Spiseskee, 3die Gevinst: en Sølv-Theeste, 4de Gevinst: 2 Sølv Theeskeer, for hvert Rummer, der betales med 6 Lbs., skydes 3 Skud, men kun med glat Bøsse. Risler antages ikke. De Numre, der ikke bliver skudte om Mandagen afskydes om Tirsdagen. Ribe, den 24 Januar 1845. Ærbødigst Knud Johannsen, Gaard-Salg.
Ribe Stifts Adresseaviser, 1845-01-27
Formedelst anden Bestemmelse agtes en Eiendom (beliggende omtrent 1 Miil fra Ribe) bortsolgt underhaanden. Vaaningshuset er nyt opført af Grundmuur og indrettet til en Familie udenfor Bondestanden, Jorderne ere gode og kan betydelig udvides ved at opdyrke en Deel under Gaarden hørende Kjærjorder. Eiendommen staaer for nyt Hartkorn 3 Trykt i Ribe hos Chr. sal. Hyphoff. Tdr. 2 Skpr. 2 Fdkr. enfjerd. Alb. Gaarden kan sælges med og uden Besætning og en Deel af Kjøbesummen blive indestaaende. Der kan holdes 8 Høveder og 2 Heste. Nærmere Oplysninger kan erholdes hos Hr. Gjestgiver Nielsen paa Skibsbroen i Ribe.
Ribe Stifts Adresseaviser, 1845-01-27
Jfølge Kongelig allernaadigst Bevilling af 21. dennes, som snarest muligt vil blive læst inden vedkommende Over- og Underret, indkaldes herved med Aar og Dags Varsel sub poena pracclusi et perpetui silentii Alle og Enhver, som maatte have noget at fordre i Boet efter afdøde Kjøbmand Knud Nielsen Knudsen heraf Byen, til inden fornævnte Tids Forløb at anmelde og beviisliggjøre deres Krav for dette Steds Skifteret, der behandler Boet; hvilket herved bekjendtgjøres. Byfogedcontoiret i Veile, den 24 Januar 1845. O. M. Hersleb, const.
Ribe Stifts Adresseaviser, 1845-01-27
Efterat Ungkarl Jes Jensen Stanning af Vesterobeling, Brøns Sogn, har anmeldt for Undertegnede hvorledes han for Svageligheds Skyld har besluttet, at frasige sig Raadigheden over sin Formue og i Henseende til sammes Bestyrelse stille sig under Curatel, saa er han paa Rettens Vegne efter denne hans Begjæring bleven erklæret for umyndig og Gaardmand Nis Paulsen sammesteds bleven til forordnet ham som Curator. Hvilket herved bringes til offentlig Kundskab, med Advarsel mod, at indgaae med Jes Jensen Stauning nogensomhelst Retshandel, da herefter alle hans Formue angaaende Forretninger, som maatte være afsluttede uden benævnte hans Curators Nis Paulsens Samtykke vil vorde anseet som ugyldige og uefterrettelige. Det Kongelige Hvidding og Nørrerangstrup Herredsfogderie i Toftlund, den 23 Januar 1845. Ahlmann.
Ribe Stifts Adresseaviser, 1845-01-27
Hos nogle i Jedsted Bye hjemmehørende mistænkelige Personer er forefundet følgende Ting, som muligen ere stiaalne: 3de Hammere, den ene tilsleben bagtil, en liden Meisel.
Ribe Stifts Adresseaviser, 1845-01-27
en stor Jern-Harvetand, et rødt trykket Tørklæde med Figurer i, et gl. mørkt tærnet Bomuldstørklæde, et Stykke af et Ravhjerte. De som disse Ting maatte være fravendte bedes snarest mueligt derom at gjøre Anmeldelse til mig. Gjording-Malt Herreders Contoir, Endrupholm den 20de Januar 1845. Münster.
Ribe Stifts Adresseaviser, 1845-01-27
At jeg har etableret mig her i Byen som Guld og Sølv-Arbeider, undlader jeg ikke herved at bekjendtgjøre for de ærede Kunder, som vil forunde mig deres Arbeide, hvorhos loves en reel Behandling og tillige billige Priser. Varde, d. 16. Januar 1845. Ærbødigst A. M. M. O. Madsen. Høivande ved Sønderhoe. fra 28. Jan, til 3 Februar incl. D. 28 Januar Kl. 5, 50 Min. Kl. 6 37. Kl. 7 27. Kl. 8, 20 - 1. Febr. Kl. 9 17 Kl. 10 17 Kl. 11 18 - Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høie ste Flod eller Springflod indtræffer i Gjennemsnit 3 Flod tider eftre ny Maane og fuld Maane.
Ribe Stifts Adresseaviser, 1845-01-29
Ribe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 12. Onsdagen den 29 Januar.
Ribe Stifts Adresseaviser, 1845-01-29
Blandinger. Paa Mississippi stødte den 20. Decbr. tvende Dampskibe mod hinanden, saaledes at det ene blev formelig spaltet. 34 Passagerer og Matroser omkom. Pengekisten med 12,000 Dollars blev reddet. J lang Tid har i St. Petersborg ingen Efterretning vakt en saadan Opsigt, som den om General Rennenkamps Afsættelse paa Grund af falske Beretninger og Krigsbegivenhederne ved Kaukasus. De ved denne Leilighed anstillede Efterforskninger skulle have ført til den Opdagelse, at Rennenkampf ingenlunde er den Eneste, som har gjort sig skyldig i denne Forbrydelse; men at den allerede i flere Aar skal have været Skik og Brug hos Anførerne i Kaukasus. Herfra hidrøre saaledes disse Seirsberetninger uden Seire og de Overdrivelser, hvormed saa ofte de russiske Vaabens Fremgang beskrives imedens Bjergfolkene dog ere de sande Seirvindere. Jfølge de sidste Beretninger fra Georgien skulle Tscherkesserne endnu i November Maaned have erobret to russiske Forter, og nedsablet Besætningerne.
Ribe Stifts Adresseaviser, 1845-01-29
Jndenlandske Efterretninger. Theologisk Embedsexamen. Den 24 Januar: C. L. C. Mule, Haud. illand.; H. L. Juel, Handilland.; En forlod Examen. - Af denne og forudskikkede Bekjendtgjørelser vil det sees, at af 20 theologiske Studerende have i indeværende Maaned 6 erholdt Charakteren Laudabilis, 10 Haud illandabilis, 2 Non contemmendus og 2 forlode Examen. (B. T.) Ved det kgl. Theater i Kbhvn. er Jndstuderingen. af H. C. Andersens nye dramatiske Eventyr: "Lykkens Blomst, nu paabegyndt, saa at denne Nyhed vil med det Første kunne ventes opført. (O. T. A.)"Corsarens Redakteur er beordret tiltalt med Hensyn til en Artikel i det beslaglagte Nr. af 17. ds. med Overskrift: "Hertugen af Augustenborg, navnlig for den usømmelige Maade, hvorpaa Forhold, der staae i Forbindelse med Statsforfatningen, der omtales."(S. B.)
Ribe Stifts Adresseaviser, 1845-01-29
Julefesten paa de svenske, norske og danske Krigskibe ved Gibraltar deeltoge 74 af Eskadrens Officerer; Batteriet paa Fregatten Josephine, var indrettet til Høitidssal. Medens man samledes, serveredes der med Kaffe og Thee, og derefter forestilledes efter svensk Skit af nogle af Mandskabet de tre vise Mænd fra Østerland med Tilbehør af Stjerner, Joseph og Engelen Gabriel m.m., og ledsaget af de ældgamle Sange, som ere Levninger fra Katholicismens og Munkenes Tid, og som endnu hver Juul gjentages i Sverrigs fleste Landsbyer. Da denne Forestilling var forbi, spillede Orchestret (der var sammensat af Dilettanter fra alle Skibene) en Polka og alle Gjæsterne sloge Kreds. Dandsen begyndte og vedvarede indtil man blev indbuden til at tage Plads om Styrbords Side for at besee et Tableau, forestillende de tre Nordens Guder: Odin, Thor og Frei. Dette Tablean udførtes af Officerer: Odin af en Svensk, Thor af en Dansk og Frei af en Normand. Man gav en Komedie Æneas i Carthago, som i denne Anledning var forfattet og indstuderet ombord i Corvetten "Carlskrona. Da Tæppet gik og faaes Æneas at sidde lyslevende for Tilskuernes Blik i blaakantet Skjorte, Sømandshat (saakaldet Sydvest) og Cigar. Det Lune og den Naivitet, hvormed denne lille Piece var skreven, i Forening med dens ypperlige Udførelse af nogle af Corvettens Officerer, opvakte almindelig Fornøielse; ved Tæppets Fald fremkaldtes Dido og Venus, og, da Dandsen derefter begyndte paa ny vare disse Damer næsten ikke af Gulvet (som det hedder i Bal sproget). Selv de Ældre grebes af den almindelige Lystighed og flokkedes om skjøn Dido, for at faae en Vals med hende. Den første Skaal ved Bordet foresloges af Chefen for den svenske og norske Eskadre, som var for de ved denne Leilighed samlede Nationers Regenter. Herpaa fulgte Nationalsange. Den anden Skaal proponeredes af Chefen for "Hekla" forde tre nordiske Nationer og deres Mariner, hvorved en smuk Sang, forfattet af Doctor Satterberg i Corvetten "Carlskrona paa Melodie: "Det gamla gotha Lejon" og med Motto af Tegner: "Och hallen J tilhopa, J soner tre - er ofver mann - det vet jag - skall Nord ej see, blev afsungen: En skal for Sven, Nora, Dana, En varm, en trofast Brødraskal; Vi fakta under samma Fang, Och Ratt og Sanning ar vart mal. Var gamle tvist ar sluttad vorden, Hvarann vi profvat nog i Strid, i standig endragt blomstrer Norden, Tredobbelt stark i fröid og frid.
Ribe Stifts Adresseaviser, 1845-01-29
J Søndagsaftes mellem Kl. 7 og 8, hedder det i "Lollandsposten af 21. ds., afbrændte Staldlængden, paa Agerupgaard, paa Grevskabet Hardenberg. Den Bygning, som før stod paa samme Sted, afbrændte Søndag Aften den 18. Juli 1841. Dennegang vare 5 Karle tilstede i Hestestalden i den søndre Ende af Bygningen, medens Jlden udbrød i den nordre Ende over Faarestalden, hvor Jngen havde været med Lygte eller Lys, og man antager den for at være paasat. Der brændte 40 Qvæghøveder, 2 Heste, 26 Faar, 4 Sviin, alle Plove og Harver, samt den bedste Vogn, 160 Tdr. tærsket Korn af alle Slags, foruden 50 Læs Hø, 150 Læs Halm og 16 Læs Tørv. Avlsredskaber, Ungqvæg og Faar vare ikke assurerede, saa Tabet er meget betydeligt for Eieren.